Mjez 34 wosobami, kotrež požadaja so wo sydło w nowej gmejnskej radźe Malešec, je dr. Jürgen Wengler. We wjesnym dźělu Plusnikecach bydlacy je tuchwilu gmejnski radźićel w štwórtej wólbnej periodźe. Z nimale 72 lětami wón znowa za Lěwicu nastupi. To zwisuje ze zwěsćenym „njewuwićom“ w komunje, kaž kandidat měni. Jedyn přikład za to je jemu mjezykomunalny jednanski koncept, kotryž su gmejny Malešecy, Radwor a Wulka Dubrawa we wobłuku swojeho zakładnocentralneho zwiska zdźěłać dali. Zestajane su tam hospodarske, socialne, kulturne a turistiske ćežišća. „Koncept je so w dalokej měrje bohužel w pisanskim blidźe zhubił.“
szl_Latn